৬ তলা থেকে সটান লিফট ছিঁড়ে পড়ল নিচে। লিফটের ভেতরে তখন খোদ মদন মিত্র। শ্যামবাজারে মেট্রো অফিসের ঘটনা। আজ রিক্রিয়েশন ক্লাবের প্রচারে মেট্রো অফিসে যান প্রাক্তন মন্ত্রী। সেখানেই মারাত্মক লিফট বিভ্রাট।
 ওয়েব ডেস্ক: ৬ তলা থেকে সটান লিফট ছিঁড়ে পড়ল নিচে। লিফটের ভেতরে তখন খোদ মদন মিত্র। শ্যামবাজারে মেট্রো অফিসের ঘটনা। আজ রিক্রিয়েশন ক্লাবের প্রচারে মেট্রো অফিসে যান প্রাক্তন মন্ত্রী। সেখানেই মারাত্মক লিফট বিভ্রাট। লিফটে করে ৬তলায় উঠে যান মদন। এরপরই বিপত্তি। ছতলায় আটকে যায় লিফট। প্রায় এক ঘণ্টা লিফটের মধ্যে আটকে ছিলেন তিনি। কিন্তু তার মধ্যেও উদ্ধারের কোনও বন্দোবস্ত করা যায়নি। শেষ পর্যন্ত উদ্ধার কাজে হাত লাগান মেট্রোর কর্মীরাই। লিফটের দড়ি খুলে মদনকে নামানোর চেষ্টা শুরু হয়। এবার আরও বড় বিপত্তি। দড়ি ছিড়ে ৬তলা থেকে সটান নিচে আছড়ে পড়ে লিফট। দরজা খুললে দেখা যায়, দৃশ্যতই বিধ্বস্ত মদন মিত্র। মারাত্মক দুর্ঘটনার হাত থেকে রেহাই পেলেও, কোমড়ে চোট পেয়েছেন মদন। (আরও পড়ুন- কেডি সিংয়ের কোম্পানি অ্যালকেমিস্টের সম্পত্তি বাজেয়াপ্ত করতে আদালতের কাছে আর্জি)